Қонаев: 4 мың гектар жер мемлекетке қайтарылды
"Қонаев: 4 мың гектар жер мемлекетке қайтарылды" | "https://abai.kz/post/192029"
TITLE: Қонаев: 4 мың гектар жер мемлекетке қайтарылды
URL: https://abai.kz/post/192029
META: "Қонаев: 4 мың гектар жер мемлекетке қайтарылды" | "https://abai.kz/post/192029"
DATE: 11.12.2024
AUTHOR(s): Abai.kz
TOTAL WORDS: 98
TEXT: Қонаев әкімдігінің жер қатынастары бөлімі қалада 4 064 гектар жер мемлекетке қайтарылғанын мәлімдеді. Әкімдік мәліметінше, жыл басынан бері сот шешімімен 3 395,2 гектар жер қайтарылса, өз еркімен жерді иелену құқығынан бас тарту бойынша 668,9 гектар жер мемлекетке берілді. Қазіргі уақытта жалпы көлемі 930 гектар жер учаскесі туралы іс сотта қаралып жатыр. Сондай-ақ Қонаев әкімдігі егін шаруашылығын жүргізу үшін 130 га жер учаскелеріне конкурс өткізу жоспарланып отырғанын хабарлады. – Бұл жерлер 10 жылға жалға беріледі. Конкурсты өткізу туралы хабарлама мерзімді басылымдарда, сондай-ақ әкімдіктің ресми сайтында, жер ресурстарын басқару жөніндегі орталық уәкілетті органның интернет-ресурсында жарияланады, - деп хабарлады әкімдіктен. Abai.kz
